ધર્મજ ગામની પ્રગતિ અને દેશવિદેશમાં ખ્યાતિ ગામની શિક્ષણ પ્રત્યે સમય કરતાં વહેલાં આવેલી જાગૃતિને આભારી છે. ત્યારે શિક્ષણની મહત્તા અને સરસ્વતી વંદના સાથે અષાઢી બીજના દિવસે જગન્નાથજીની યાત્રા દ્વારા સંદેશ આપવાનું કામ વિદ્યાર્થીઓએ કર્યું હતું, જેમાં મુખ્ય સંદેશ એ હતો કે કેળવણી એટલે વ્યક્તિની વિચારશક્તિનો વિકાસ, કલ્પનાશક્તિનો વિસ્તાર અને નિર્ણયશક્તિની દઢતા દ્વારા વ્યક્તિનું સર્વાંગી ઘડતર. શિક્ષણ રથયાત્રા ગામમાં ફરીને સૌ ભાગોળે એકત્રીત થયા હતા, જ્યાં અગત્યનો કાર્યક્રમ એટલે ગ્લોબલ ડેટા કલેક્શન ફોર્મની ઓનલાઇન લિન્કનું લોકાર્પણ કરવામાં આવ્યું હતું.